ابو معشر نجیع سندھی
ابو معشر نجیع سندھی بر صغیر کے اولین محدثین میں سے تھے جو سندھ سے تعلق رکھتے تھے اور عربوں کے ہاتھوں فتح سندھ کے بعد مسلمان ہوئے تھے آپ مدینہ میں طویل عرصہ رہے لہذا مدنی بھی کہلاتے ہیں اپنے زمانے میں فن مغازی و سیر کے امام تھے اور مورخین آپ کو ان بزرگان میں شمار کرتے ہیں جنھوں نے اول اول اس فن کی ابتدا کی آپ کی وفات ھ میں ہوئی اور کہتے ہیں کہ جنازے میں خلیفہ ہارون رشید بھی شامل ہوئے قاضی عبد الکریم سمعانی نے آپ کا مختصر ذکر اپنی کتاب الانساب میں کیا ہے وہ سندھی الاصل تھے لیکن ان کے علم و فضل کی بنا پر عرب ہونے کا دھوکا ہوتا تھا چنانچہ خود ان کی زندگی میں ان کے عرب اور غیر عرب ہونے کی بحث چھڑ گئی تھی ایک مرتبہ کسی نے انھیں یمنی کہا تو فورا اس کی تردید کی اور فرمایا ولاء فی بنی ھاشم احب الی من نسبی فی بنی حنظلہ بنو ہاشم کے غلاموں میں ہونا میرے نزدیک زیادہ محبوب ہے بہ نسبت اس کے کہ بنو حنظلہ میرا نسب ہو خطیب بغدادی نے خود ان کے صاحبزادے محمد کا یہ قول نقل کیا ہے کہ میرے والد سندھی تھے عرب میں مدت تک رہنے کے باوجود زبان میں سندھیت کا اثر آخر وقت تک باقی رہا چنانچہ وہ بعض عربی حروف کو صحیح طور پر تلفظ کرنے پر قادر نہ تھے مثلا کعب کو ہمیشہ قعب کہا کرتے تھے ابو نعیم کہتے ہیں کان ابو معشر سندیا وکان رجلا لکن یقول حدثنا محمد بن قعب یرید ابن کعب تلفظ صحیح نہ تھا وہ حدثنا محمد بن قعب کہتے تھے اور قعب سے کعب مراد ہوتی تھی